Pentru mine, dacă mă-nclin spre frumoasa Felină, așa de bine numită, care e totodată gloria sexului ei, orgoliul inimii și parfumul spiritului meu, fie noaptea ori ziua, în strălucitoare lumină ori în umbră opacă, în fundul ochilor ei adorabili văd totdeuna șsic!ț ora distinctă, întotdeauna aceeași, o oră vastă, solemnă, imensă ca spațiul, fără subîmpărțirea minutelor și secundelor – o oră nemișcătoare, care nu-i însemnată pe orologiu, și totuși (în același timp) ușoară ca un suspin, iute ca o privire.